open-index/open-wikipedia-markdown huggingface dataset:
Ιζηματογενές πέτρωμα

Ιζηματογενή πετρώματα ονομάζονται εκείνα τα πετρώματα που έχουν δημιουργηθεί μέσω καταβύθισης υλικών που βρίσκονται σε αιώρηση μέσα σε ένα ρευστό μέσο (αέρας, νερό). 
ένα κλασσικό παράδειγμα αποτελούν τα απολιθώματα τα οποία ανακαλύπτονται εντός τέτοιου είδους πετρωμάτων. 
Τα **ιζηματογενή πετρώματα** είναι μια από τις τρεις κύριες ομάδες πετρωμάτων (οι άλλες δυο είναι τα εκρηξιγενή ή πυριγενή πετρώματα και τα μεταμορφωσιγενή πετρώματα), που παρατηρούνται στους γεωλογικούς σχηματισμούς. Τα ιζηματογενή πετρώματα αποτελούνται από υλικά που έχουν συνήθως μεταφερθεί από τον τόπο προέλευσής τους στον τόπο απόθεσής τους, παρατηρούμενα συνήθως ως προσχώσεις.

## Κατηγορίες
Οι κυριότερες κατηγορίες ιζηματογενών πετρωμάτων είναι:

* **Κλαστικά** ή **μηχανικά** ιζήματα: Πολλές τέτοιες προσχώσεις παρατηρούνται στη θάλασσα και σε λίμνες, σε εκβολές ποταμών, αλλά και σε πρόποδες βουνών, σε κοιλάδες ή σε κοίτες ποταμών και λιμνών. Οι προσχώσεις αυτές προέρχονται από την αποσάθρωση πετρωμάτων που υπήρχαν προηγουμένως. Έτσι, μεγάλες βραχώδεις μάζες μετασχηματίζονται σε στρογγυλεμένους όγκους μέχρι πολύ απλούστερες μάζες όπως η άμμος και η άργιλος που μεταφέρονται εύκολα από το νερό, τη βροχή, τον πάγο και τον άνεμο (αιολικές αποθέσεις). Στο σημείο που μεταφέρονται, αποτίθενται σε στρώματα. Εκεί τα υλικεφςαεδεά αυτά παραμένουν ευκίνητα είτε ως λάσπη ή άμμος είτε συσσωματώνονται με τη βοήθεια του χαλαζία ή άλλων ορυκτών όπως ασβεστίτη, αιματίτη, λειμωνίτη κλπ. Αυτό συμβαίνει π.χ. στους ψαμμίτες, με διαδικασία που είναι γνωστή ως διαγένεση.

* **Χημικά** ιζήματα: Άλλες αποθέσεις ιζηματογενών πετρωμάτων σχηματίζονται με την εξάτμιση του νερού που περιέχει διαλυμένες διάφορες χημικές ουσίες, όπως είναι το ορυκτό αλάτι, η γύψος , ενώ άλλα σχηματίζονται με χημική κατακρήμνιση, όπως ο ασβεστόλιθος.

* **Οργανογενή** ή οργανικά ιζήματα: Σχηματίζονται από την εναπόθεση υπολειμμάτων ζωντανών οργανισμών, όπως π.χ. κελύφη μαλακίων, σκελετούς υδρόβιων όντων, ακόμη και την καταπλάκωση μεγάλων εκτάσεων με ζωντανούς οργανισμούς από μεγάλους όγκους άλλων πετρωμάτων. Παραδείγματα τέτοιων πετρωμάτων είναι οι οργανογενείς ασβεστόλιθοι, η γη διατόμων, οι ορυκτοί άνθρακες κτλ.

## Χαρακτηριστικά
Σημαντικό χαρακτηριστικό των ιζηματογενών πετρωμάτων είναι η διάταξή τους σε επάλληλα στρώματα (strata, ενικός stratum), τα οποία είναι αντικείμενα μελέτης της στρωματογραφίας. Συχνή είναι, επίσης, η παραμόρφωση αυτών των στρωμάτων, λόγω ενδογενών δυνάμεων, οπότε σχηματίζονται οι πτυχώσεις, οι οποίες δεν παρατηρούνται στις άλλες κατηγορίες πετρωμάτων, παρά μόνο στα μεταμορφωσιγενή που προέρχονται από μεταμόρφωση ιζηματογενών, αλλά και πάλι σε πολύ μικρότερο βαθμό. Εφόσον τα πετρώματα δεν έχουν υποστεί ισχυρή παραμόρφωση, η αλληλουχία των επάλληλων στρωμάτων ορίζει και την (σχετική) ηλικία τους. Επειδή τα ιζηματογενή πετρώματα είναι οι κύριοι φορείς των απολιθωμάτων, ο συνδυασμός τους δίνει μια σχετικά ακριβή εικόνα της γεωλογικής ιστορίας των περιοχών στις οποίες απαντούν.

## Εξωτερικοί σύνδεσμοι
Ρώμος Φιλύρας

Ο **Ρώμος Φιλύρας** (Κιάτο Κορινθίας, 1888 /1898  – Χαϊδάρι, 9 Σεπτεμβρίου 1942) ήταν Έλληνας ποιητής.thumb|200px| Χειρόγραφο του Ρώμου Φιλύρα. Διακρίνεται η σφραγίδα του Δρομοκαϊτειου Θεραπευτηρίου.

Το πραγματικό του όνομα ήταν **Ιωάννης (Γιάγκος) Β. Οικονομόπουλος**. Γεννήθηκε (σύμφωνα με τα στοιχεία του ληξιαρχείου) το 1888/ 1898 στο Κιάτο (αναφέρεται και το Δερβένι ως τόπος γέννησης) και πέθανε στην Αθήνα. Μορφώθηκε κατ' οίκον από τον πατέρα του, που ήταν εκπαιδευτικός. Στα 14 του εγκαταστάθηκε στην Αθήνα όπου εργάστηκε σε αθηναϊκές εφημερίδες ως δημοσιογράφος. Παράλληλα άρχισε να γράφει ποιήματα («Το Δερβένι μας») αλλά και μερικά πεζογραφήματα. Πέρασε πολλές περιπέτειες και μεταπτώσεις σ' όλο τον υγιή του βίο. Το 1920, συνεπεία αφροδίσιου νοσήματος, άρχισε να εμφανίζει προβλήματα στην ψυχική του υγεία. Το 1927 κλείστηκε στο Ψυχιατρείο, όπου παρέμεινε μέχρι τον θάνατό του.

Δεν σταμάτησε να γράφει, άλλοτε καλά και στρωτά κι άλλοτε παντελώς αλλοπρόσαλλα ποιήματα, τα οποία έγραφε σε χαρτί του ψυχιατρείου και τα χάριζε αφειδώς στους επισκέπτες. Πέθανε στις 9 Σεπτεμβρίου 1942 στο Δρομοκαΐτειο Θεραπευτήριο.

Στην ποίησή του διαφαίνεται η πρόθεσή του να χρησιμοποιήσει νέες λυρικές φόρμες αλλά και φραστικούς νεωτερισμούς, ενώ δεν λείπουν η μουσικότητα και ο ρομαντισμός. Συχνά στα ποιήματά του υπάρχει η αίσθηση της πικρίας και της απογοήτευσης, των ματαιωμένων προσδοκιών, που απορρέει από την προσποιητή ευθυμία των πρόσκαιρων απολαύσεων, η οποία γίνεται αντιληπτή ως σπατάλη και στέρηση εσωτερική. Η δυσαρμονική αυτή αίσθηση εκφράζεται, όχι με τον υψωμένο τόνο των ποιητών που είχαν επηρεαστεί από τον Παλαμά, αλλά με λεξιλόγιο καθημερινό, το οποίο ενίοτε αποκλίνει από την καθιερωμένη ποιητική γλώσσα. 

## Εργογραφία
# Εξέδωσε πέντε ποιητικές συλλογές:
#* Γυρισμοί 1912-1918 (1919)
#* Οι ερχόμενες (1920)
#* Κλεψύδρα (1921)
#* Πιερρότος (1922)
#* Θυσία (1923)  και ένα πεζογράφημα *Ο θεατρίνος της ζωής* (1916), που δημοσιεύτηκαν στα περιοδικά "Ακρίτας", "Ηγησώ", "Οικογένεια", "Μπουκέτο", "Νουμάς", "Νέα Εστία", "Παναθήναια" κ.α.
# Ρώμου Φιλύρα: Πορτραίτα και Κειμήλεια - Ανέκδοτα ποιήματα. Με την φροντίδα του Ναπ. Παπαγιωργίου, Αθήνα 1981.
# Ρώμος Φιλύρας: Ποιήματα – Άπαντα τα ευρεθέντα. Με την φροντίδα των Χ. Λ. Καράογλου και Αμαλίας Ξυνογαλά, University Studio Press, Αθήνα 2013

## Παραπομπές



Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Γενιά του ’20
Μεταμορφωσιγενές πέτρωμα

Στη κατηγορία των **μεταμορφωσιγενών** ή **κρυσταλλοσχιστωδών πετρωμάτων** ανήκουν τα πετρώματα εκείνα που έχουν ανακρυσταλλωθεί, δηλαδή έχουν μετασχηματισθεί κάτω από θερμότητα και πίεση σε βαθμό τέτοιο, ώστε να εμφανίζουν μορφή πολύ διαφορετική από τα αρχικά πετρώματα.

Συνεπώς και οι τρεις κατηγορίες των πετρωμάτων (ιζηματογενή, εκρηξιγενή και **μεταμορφωσιγενή**) υπόκεινται σε μετασχηματισμούς. Κατά το στάδιο των μετασχηματισμών αυτών τα εντός αυτών ορυκτά παίρνουν νέο προσανατολισμό και σχηματίζουν κάθετες σειρές προς τη διεύθυνση της ασκουμένης πίεσης. Το αποτέλεσμα είναι μια στρωματοειδής μορφή του πετρώματος, που, μερικές φορές, καταμερίζεται σε λεπτά φυλλάρια.

Ο Γνεύσιος, το πιο κοινό από τα μεταμορφωσιγενή πετρώματα παρουσιάζει χαρακτηριστική τη στρωματοειδή αυτή υφή.
Οι μαρμαρυγιακοί σχιστόλιθοι είναι μεταμορφωσιγενή πετρώματα που σχηματίσθηκαν από μαρμαρυγία και χαλαζία με πολύ εμφανή τη φυλλοειδή υφή.
Επίσης τα ορυκτά που εμφανίζουν επίπεδους κρυστάλλους όπως ο μοσχοβίτης, ο Βιοτίτης και ο χλωρίτης βρίσκονται στα συνήθη μεταμορφωσιγενή πετρώματα, στα οποία ανήκουν τα μάρμαρα, οι χαλαζίτες και μερικοί γραφίτες.

Ανάλογα με τον βαθμό της μεταμόρφωσης, διακρίνονται σε πετρώματα ισχυρής μεταμόρφωσης και πετρώματα ήπιας μεταμόρφωσης. Συνήθως, η ισχυρή μεταμόρφωση λαμβάνει χώρα με την άμεση επίδραση μάγματος (μεταμόρφωση επαφής), ενώ η ήπια γίνεται σε μεγαλύτερες από το μάγμα αποστάσεις ή υπό την επίδραση υπέρθερμων διαλυμάτων υπόγειου νερού (υδροθερμικά διαλύματα).
Πειθαρχική ποινή

**Πειθαρχική ποινή** καλείται η επιβαλλόμενη ποινή σε δημόσιους υπαλλήλους ή στρατιωτικούς από τους ιεραρχικά προϊσταμένους τους ή από τα κατά νόμο συγκροτούμενα συμβούλια. 

Οι πειθαρχικές ποινές για τους πρώτους είναι: η επίπληξη, το πρόστιμο, η μετάθεση, ο υποβιβασμός, η προσωρινή παύση και η οριστική παύση. Για τα στελέχη των ενόπλων δυνάμεων είναι: ο περιορισμός, η επίπληξη, η αργία, η κράτηση, η απόταξη και η φυλάκιση.

*
Καλλιόπη (περιοδικό)

Η **Καλλιόπη** ήταν ελληνικό λογοτεχνικό περιοδικό που εκδόθηκε στη Βιέννη από τον Αθανάσιο Σταγειρίτη.
## Πληροφορίες
Στην *Προκήρυξιν* που δημοσιεύεται πρωτοσέλιδα στο πρώτο τεύχος της ο εκδότης της αναφέρει ότι το το νέο έντυπο θα δημοσιεύει μεταξύ άλλων και *ειδήσεις, των νέων βιβλίων ελληνικών και αλλογλώσσων εις ωφέλειαν του Γένους[...]παρατηρήσεις,κρίσεις και διορθώσεις των ομογενών και ευρωπαίων εις τους συγγραφείς, περιηγήσεις, ανακαλύψεις παντός είδους*. Επίσης σε επόμενο φύλο της σημειώνεται η πρόθεση να ωφελήσουν τους *αδελφούς μας[...] με την περιοδικώς μετοχέτευσιν διαφόρων αναγκαιοτήτων και επωφελεστάτων αυτοίς γνώσεων, εκ των παρατηρήσεων και ανακαλύψεων των νεωτέρων σοφών Ευρωπαίων, εις την Ιτσορίαν πασών των Επιστημών και Τεχνών, και της προόδου αυτών[...]*
Το πρώτο τεύχος κυλλοφόρησε στις 1 Ιανουαρίου του 1819 και η έκδοση συνεχίστηκε για δυο χρόνια, μέχρι την Επανάσταση του '21. Ανήκε στο αντικοραϊκό γλωσσικό ρεύμα, πράγμα που προκάλεσε πολλές διαμάχες με το άλλο ελληνικό λογοτεχνικό περιοδικό της Βιέννης, τον *[[Λόγιος Ερμής|Λόγιο Ερμή]]* του Άνθιμου Γαζή. Μεταξύ άλλων, στην Καλλιόπη αρθρογράφησε ο Γεώργιος Ρουσιάδης, Κοζανίτης έμπορος και λόγιος.
## Παραπομπές


## Πηγές
*Γιάννης Καράς, «Τα προεπαναστατικά περιοδικά έντυπα»,στο:Εθνικό Ίδρυμα Ερευνών/Κέντρο Νεοελληνικών Ερευνών, Ιστορία και φιλοσοφία των επιστημών στον Ελληνικό χώρο (17ος-19ος αι.), εκδ.Μεταίχμιο,Αθήνα, 2003, σελ.648-654

Κατηγορία:Ελληνικά λογοτεχνικά περιοδικά
Κατηγορία:Νεοελληνικός διαφωτισμός
Παλαιοχώρι Δωριέων Φθιώτιδας

μικρογραφία|Το Παλαιοχώρι Δωριέων και η Κοινότητα Παλαιοχωρίου Δωριέων, υπάγονται στη Δημοτική Ενότητα Αμφίκλειας, του Δήμου Αμφίκλειας - Ελάτειας.
Το **Παλαιοχώρι** ή **Παλαιοχώρι Δωριέων** είναι οικισμός της Περιφερειακής Ενότητας Φθιώτιδας, στην Περιφέρεια Στερεάς Ελλάδας. Διοικητικά ανήκει στην Κοινότητα Παλαιοχωρίου Δωριέων και υπάγεται στη Δημοτική Ενότητα Αμφίκλειας (πρώην Δήμος Αμφίκλειας), του Δήμου Αμφίκλειας - Ελάτειας.

## Γεωγραφικές πληροφορίες
Το **Παλαιοχώρι** βρίσκεται σε υψόμετρο 486 μέτρων και σύμφωνα με την Απογραφή του 2011, έχει πληθυσμό 328 κατοίκων. Μέχρι το 1940 ονομαζόταν **Παληοχώρι**.

## Εξωτερικοί σύνδεσμοι

### Ιστότοποι

* **[https://www.palaiohori-dorieon.gr/index.php Παλαιοχώρι Δωριέων] ** (ιστότοπος)
* **[https://el-gr.facebook.com/Palaiochori/ Παλαιοχώρι Δωριέων Φθιώτιδας]** (facebook)
* **[https://www.youtube.com/watch?v=W3epn-gIvLM Παλαιοχώρι Δωριέων Φθιώτιδας]** (βίντεο στο youtube)
* **[https://neuropolisrace.webnode.gr/palaiochori-dorieon/ Παλαιοχώρι Δωριέων]** (Νευρόπολη 2019)

### Διοικητικές μεταβολές

* **[https://www.eetaa.gr/metaboles/oikmet_details.php?id=14086 Διοικητικές μεταβολές οικισμού - Παλαιοχώρι Δωριέων (Παληοχώρι)]** (Ε.Ε.Τ.Α.Α.)
* **[https://www.eetaa.gr/metaboles/dkmet_details.php?id=1912 Διοικητικές μεταβολές - Κοινότητα Παλαιοχωρίου Δωριέων (Κοινότητα Παληοχωρίου Δωριέων)]** (Ε.Ε.Τ.Α.Α.)
* **[https://www.eetaa.gr/metaboles/dkmet_details.php?id=1156 Διοικητικές μεταβολές - Δήμος Αμφικλείας (Δήμος Δρυμίας, Κοινότητα Αμφικλείας, Κοινότητα Δαδίου)]** (Ε.Ε.Τ.Α.Α.)
* **[https://www.eetaa.gr/metaboles/dkmet_details.php?id=7132 Διοικητικές μεταβολές - Δήμος Αμφίκλειας-Ελάτειας]** (Ε.Ε.Τ.Α.Α.)

### Κοινοτικές Εκλογές

* **[https://www.eetaa.gr/ekloges/dhmekl_details.php?id=1912 Κοινοτικές Εκλογές - Κοινότητα Παλαιοχωρίου Δωριέων]** (Ε.Ε.Τ.Α.Α.)

## Σημείωση
Στην Φθιώτιδα υπάρχουν οι συνώνυμοι οικισμοί Παλαιοχώρι Τυμφρηστού (στο Δήμο Μακρακώμης) και Παλαιοχώρι (στο Δήμο Λαμιέων).

## Παραπομπές


## Χάρτης


Κατηγορία:Χωριά της περιφερειακής ενότητας Φθιώτιδας
Παλαιοχωρι Δωριεων
Δικαστικά έξοδα

Ως **δικαστικά έξοδα** θεωρούνται οι υποχρεωτικά καταβαλλόμενες δαπάνες από τους διαδίκους προς διεξαγωγή της δίκης.

Τα έξοδα αυτά είναι το χαρτόσημο, το παράβολο, το αγωγόσημο και αμοιβές δικηγόρων, κλητήρων κλπ. Τα δικαστικά έξοδα καταλογίζει το δικαστήριο στους διαδίκους κατά την κρίση του. Συνήθως καταλογίζονται στον ηττηθέντα διάδικο, σε περιπτώσεις όμως που η έκβαση της δίκης ήταν δικαιολογημένα αμφίβολη εξ αρχής, μπορεί το δικαστήριο να τα κατανείμει εξίσου στους διαδίκους. Προσβολή απόφασης με ένδικο μέσο μόνο για την κατανομή των δικαστικών εξόδων δεν επιτρέπεται. Αν κάποιος βρίσκεται σε οικονομική αδυναμία, μπορεί να χρησιμοποιήσει το ευεργέτημα της πενίας και να απαλλαγεί από την υποχρέωση καταβολής δικαστικών εξόδων.

Κατηγορία:Δικονομικό Δίκαιο
Κορεσμένοι υδρογονάνθρακες

* Οι κορεσμένοι υδρογονάνθρακες ανήκουν στα ακόλουθα υποσύνολα υδρογονανθράκων:
# Αλκάνια: Κορεσμένοι αλειφατικοί υδρογονάνθρακες με γενικό τύπο **C<sub>v</sub>H<sub>2v+2</sub>**, όπου v μη μηδενικός φυσικός αριθμός, που παριστάνει τον αριθμό ατόμων άνθρακα.
# Κυκλοαλκάνια: Κορεσμένοι ισοκυκλικοί υδρογονάνθρακες. Τα κυκλοαλκάνια,  έχουν γενικό τύπο **C<sub>v</sub>H<sub>2v+2-2δ</sub>**, όπου v φυσικός αριθμός > 2, που παριστάνει τον αριθμό ατόμων άνθρακα και δ μη μηδενικός φυσικός αριθμός, που παριστάνει τον αριθμό των δακτυλίων.
Σχολή του Ουλμ

Η **Σχολή του Ουλμ** *(Hochschule für Gestaltung/HfG Ulm,)* ήταν μια πρωτοποριακή σχολή σχεδιασμού στο Ουλμ στη Δυτική Γερμανία. Λειτούργησε από το 1953 ως το 1968. 

## Ιστορία
Οι ιδρυτές της, Inge Aicher-Scholl και Οτλ Αϊχερ θεωρώντας ότι η επανεκπαίδευση και η αναδημιουργία της χώρας είναι συνδεδεμένη με το σχεδιασμό. Χρησιμοποίησαν τη σχολή Μπάουχαους ως παράδειγμα, που λειτούργησε κατά τη διάρκεια της Δημοκρατίας της Βαϊμάρης, και βρήκαν στον Ελβετό αρχιτέκτονα Μαξ Μπιλ έναν υποστηρικτή της ιδέας τους. Το 1955 τελείωσαν τα νέα κτίρια της σχολής με αμερικανική οικονομική βοήθεια. 
Σύντομα η σχολή ανέπτυξε ένα δικο της προφίλ και στα μέσα της δεκαετίας του 1960 ήταν μια από τις σημαντικότερες σχολές σχεδιασμού στον κόσμο. Το 1968 έκλεισε, επειδή το κρατίδιο της Βάδης-Βυρτεμβέργης σταμάτησε την οικονομική ενίσχυση.

## Εκπαίδευση
Τομείς έρευνας και σπουδών
*Οπτική επικοινωνία
*Μεθοδολογία
*Βιομηχανικός σχεδιασμός
*Σχεδιασμός συστημάτων
*Μελέτη περιβάλλοντος
*Φίλμ

## Παραπομπές


## Εξωτερικοί σύνδεσμοι
* HfG-Archiv Ulm

Ουλμ
Ουλμ
Ουλμ
Ελαφρυντικός όρος

**Ελαφρυντικοί όροι** ή **ελαφρυντικές περιστάσεις** ονομάζονται διάφοροι λόγοι ή περιστατικά τα οποία αφορούν τον δράστη και τη πράξη του εγκλήματος που διέπραξε. Αυτούς τους λόγους μπορεί να λάβει "κατά κρίση" υπόψη του το Δικαστήριο, ώστε να μετριασθεί η επιβαλλόμενη ποινή.

Τέτοιοι ελαφρυντικοί όροι είναι: ο "πρότερος έντιμος βίος", η "ειλικρινής μετάνοια", η "έμπρακτη μετάνοια", η "ένδεια", η "μεταμέλεια" κ.ά.

## Δείτε επίσης
* Ένδικα μέσα
* Ένδικο βοήθημα

*
Μοχάμεντ Αμπντελγουαχάμπ

Ο **Μοχάμεντ Αμπντελγουαχάμπ** (1 Οκτωβρίου 1983 - 31 Αυγούστου 2006) ήταν Αιγύπτιος ποδοσφαιριστής.

## Βιογραφία
Γεννήθηκε στο Φαϊγιούμ. Ξεκίνησε την καριέρα του με την ομάδα Αλουμίνιουμ Ναγκ Χαμάντι. Τα επόμενα χρόνια έγινε μέλος της εθνικής νέων, με την οποία κατέκτησε το Αφρικανικό Κύπελλο Εθνών, στο Μαλί, το 2003. Αγωνίστηκε με επιτυχία στο παγκόσμιο πρωτάθλημα νέων στα Ηνωμένα Αραβικά Εμιράτα, με αποτέλεσμα να τον παρατηρήσει ο προπονητής της Αλ Ντάφρα (Ηνωμένα Αραβικά Εμιράτα) και να τον συμπεριλάβει στην ομάδα. Αργότερα υπέγραψε διετές συμβόλαιο με την Αλ Αχλί. Κατέκτησε το 2006 με την εθνική ομάδα της Αιγύπτου το Κύπελλο Εθνών Αφρικής. Πέθανε από ύποπτη καρδιακή προσβολή στη διάρκεια προπόνησης της Αλ Αχλί .

## Πηγές

* BBC - ανακοίνωση του θανάτου του αθλητή

Κατηγορία:Αιγύπτιοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αιγύπτου
Κατηγορία:Ποδοσφαιριστές ΕΝΠΠΙ Κλαμπ
Κατηγορία:Ποδοσφαιριστές Αλ Αχλί ΣΚ
Κατηγορία:Ποδοσφαιριστές Αλουμίνιουμ Ναγκ Χαμαντί
Κατηγορία:Ποδοσφαιριστές Αλ Ντάφρα ΣΚΚ
Μπομπ Ματάιας

Ο **Μπομπ Ματάιας** (17 Νοεμβρίου 1930 – 2 Σεπτεμβρίου 2006) ήταν Αμερικανός δύο φορές χρυσός Ολυμπιονίκης στο δέκαθλο. Γεννήθηκε στην κωμόπολη Τουλέαρη, στους πρόποδες της Σιέρρα Νεβάδα, και αρχικά ασχολήθηκε με το μπάσκετ και το ποδόσφαιρο. Σύντομα τον κέρδισε ο στίβος και το 1948 άρχισαν οι επιτυχίες του, μετά τη νίκη επί του τρεις φορές πρωταθλητή του δέκαθλου Ίρβινγκ Μοντεσχέιν.

Στους Ολυμπιακούς Αγώνες του Λονδίνου, το 1948, κέρδισε το χρυσό μετάλλιο με 7.139 βαθμούς και έγινε ο νεαρότερος ολυμπιονίκης στον στίβο από το 1896. Το 1950 πέτυχε παγκόσμιο ρεκόρ σπάζοντας το φράγμα των 8.000 βαθμών (8.042), ενώ ήδη φοιτούσε στο Πανεπιστήμιο του Στάνφορντ. Το 1952 στο Ελσίνκι, στα 21 του χρόνια, ο υπεραθλητής πέτυχε νέο ρεκόρ με 7.887 βαθμούς κατακτώντας και δεύτερο χρυσό μετάλλιο. Αποσύρθηκε από τους στίβους σε νεαρή ηλικία και εμφανίστηκε σε ταινίες του Χόλιγουντ, με παρτενέρ το σύμβολο του σεξ Τζέιν Μάνσφιλντ στον ρόλο του μυθικού Μασίστα και σε μια ταινία με υπόθεση τη ζωή του. Έπειτα ασχολήθηκε με την πολιτική, καθώς από το 1967 μέχρι το 1975 υπήρξε μέλος του αμερικανικού Κογκρέσου και το 1983 έγινε μέλος της Ολυμπιακής Επιτροπής των ΗΠΑ. Πέθανε σε ηλικία 75 ετών.

## Παραπομπές


## Πηγές
* «The Bob Mathias Story» του Bob Mathias με τον Ρόμπερτ Μέντες
* «Bob Mathias, Champion of Champions», του Jim Scott
* «Bob Mathias: The Life of the Olympic Champion» του Myron Tassin
* «Bob Mathias, Across the Fields of Gold», του Chris Terrence
* Wangrin, Mark: «Bob Mathias: Youth Is Served», στο *ESPN SportsCentury*, Michael MacCambridge (επιμ.), Hyperion-ESPN Books, Νέα Υόρκη 1999, σελ. 146
* Advance-Register archives and staff reports

Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1948
Κατηγορία:Αθλητές του στίβου στους Θερινούς Ολυμπιακούς Αγώνες 1952
Κατηγορία:Δεκαθλητές
Κατηγορία:Εισαχθέντες στο Hall of Fame της IAAF
Έμβλημα του Βιετνάμ

thumb|Το εθνόσημο του Βιετνάμ.
Το **[[εθνόσημο]] του [[Βιετνάμ]]** βασίζεται στο μοντέλο των συμβόλων του Κομμουνιστικού Κόμματος και περιλαμβάνει ένα κίτρινο αστέρι σε κόκκινο αγρό.
Το δρεπάνι και τα σιτηρά εκπροσωπούν τη συνεργασία των γεωργών και το βιομηχανικό μόχθο εντός του κομμουνιστικού μοντέλου. Είναι παρόμοιο με το εθνόσημο της Ανατολικής Γερμανίας και το εθνόσημο της Κίνας. Καθιερώθηκε στις 30 Νοεμβρίου του 1955 ως εθνόσημο του Βορείου Βιετνάμ. Μετά την επανένωση του Βιετνάμ στις 2 Ιουλίου του 1976 έγινε εθνικό σύμβολο.

## Εξωτερικοί σύνδεσμοι

* Σημαίες του Κόσμου

Βιετναμ
Κατηγορία:Εθνικά σύμβολα του Βιετνάμ
Νέλι Κόναλι

Η **Νέλι Κόναλι** (24 Φεβρουαρίου 1919 – 1 Σεπτεμβρίου 2006) ήταν ο τελευταίος εν ζωή επιβάτης του οχήματος στο οποίο δολοφονήθηκε ο πρόεδρος των Η.Π.Α., Τζον Φ. Κένεντι. Ο Τζον Κόναλι, ο οποίος είχε τραυματιστεί στη διάρκεια της επίθεσης, πέθανε το 1993, ενώ η τότε Πρώτη Κυρία Τζάκι Κένεντι πέθανε το 1994.

Ήταν Πρώτη Κυρία του Τέξας την περίοδο 1963-1969, καθώς παντρεύτηκε τον Τζον Κόναλι. Βρισκόταν, ως σύζυγος του κυβερνήτη του Τέξας, στο όχημα που μετέφερε τον πρόεδρο Κένεντι την ημέρα της δολοφονίας του. Η ίδια έκανε περιγραφή των γεγονότων του 1963 σε βιβλίο, το οποίο εκδόθηκε το 2003. Στο βιβλίο της αυτό η Κόναλι επέμενε ότι ο σύζυγός της είχε χτυπηθεί από μία επιπλέον σφαίρα (ίσως τρίτη) από τις δύο που χτύπησαν τον τότε Αμερικανό πρόεδρο, άποψη με την οποία ουδέποτε συμπορεύτηκε η Επιτροπή, η οποία ανέλαβε να διαλευκάνει την υπόθεση.

## Παραπομπές


## Πηγές
* Citation: "Woman in JFK Limo During Shootings Dies" By KELLEY SHANNON (από το Associated Press, 2 Σεπτεμβρίου 2006)
* "From Love Field--Our Final Hours with John F. Kennedy", Rugged Land Books, 2003.

Κατηγορία:Αμερικανοί ευεργέτες
Σημαία του Βιετνάμ

[thumb|right|250px|[Αρχείο:FIAV 111111.svg|23px Λόγος σημαίας: 2:3]]
Η **[[σημαία]] του [[Βιετνάμ]]** είναι γνωστή και ως «η κόκκινη σημαία με το κίτρινο αστέρι». Έγινε επίσημα σημαία του ενιαίου Βιετνάμ στις 2 Ιουλίου 1976.
Το αστέρι που βρίσκεται στο κέντρο της σημαίας έχει πέντε ακτίνες και συμβολίζει την ηγεσία του Κομμουνιστικού Κόμματος του Βιετνάμ.
Το κόκκινο χρώμα εκπροσωπεί το αίμα που χύθηκε κατά την επανάσταση και οι πέντε ακτίνες του άστρου τους εργάτες, τους αγρότες, τους στρατιώτες, τους διανοούμενους και τους εμπόρους.
Τη σημαία σχεδίασε ο επαναστάτης Νγκουγιέν Χούου Τιέν, ο οποίος επεχείρησε να κάνει εξέγερση κατά των Γάλλων αποικιοκρατών, το 1940 στην Κογχικίνα. Η εξέγερση απέτυχε και ο ίδιος ο Τιεν εκτελέστηκε.
Υιοθετήθηκε στις 30 Νοεμβρίου 1955.
Η χώρα έχει Σύνταγμα από τις 15 Απριλίου 1992.

## Εξωτερικοί σύνδεσμοι

* Πρεσβεία του Βιετνάμ στις ΗΠΑ

Βιετνάμ
Κατηγορία:Εθνικά σύμβολα του Βιετνάμ
Εθνόσημο της Βολιβίας

right|220px

Το **[[εθνόσημο]] της [[Βολιβία|Βολιβίας]]** απεικονίζει ένα ελλειψοειδή θυρεό, με 10 άστρα στο κάτω μέρος και επάνω γραμμένο το όνομα της χώρας.

Ο θυρεός περιβάλλεται από σημαίες της Βολιβίας, διασταυρωμένα όπλα, κλάδους ελιάς και έχει στο πάνω μέρος του έναν κόνδορα των Άνδεων (σύμβολο της θέλησης για τη διασφάλιση της ελευθερίας του κράτους). Στις άκρες εικονίζεται ένα βουνό, με τον ήλιο να ανατέλλει πάνω από αυτό και ένα λάμα να στέκεται κοντά σε ένα δέντρο και σε ένα δέμα σταριού. Το λάμα στέκεται σε μια κοιλάδα, η οποία έρχεται σε αντίθεση με το βουνό, σύμβολο της μορφολογίας της χώρας. Το λάμα είναι εθνικό ζώο της Βολιβίας και τα αντικείμενα πλάι σε αυτό συμβολίζουν τις πηγές του κράτους.

Το 1997 μια ομάδα μελών του Κοινοβουλίου πρότεινε τον επανασχεδιασμό του εθνόσημου της χώρας, με την προσθήκη φύλλων κόκας.

## Εξωτερικοί σύνδεσμοι

* Bolivia could put coca leaves on coat of arms, Reuters.com, 14-3-2007, άρθρο για πιθανό επανασχεδιασμό του εθνόσημου από την κυβέρνηση της Βολιβίας.

Βολιβία
Κατηγορία:Εθνικά σύμβολα της Βολιβίας
Αλκαδιένια

Τα **Αλκαδιένια** είναι άκυκλοι ακόρεστοι υδρογονάνθρακες με δύο διπλούς δεσμούς και αποτελούν ιδιαίτερη χημική ομόλογη σειρά.  Ο γενικός χημικός τύπος των αλκαδιενίων είναι CnH2n-2 (n>=3). Είναι ισομερή θέσης με τα αλκίνια, τα κυκλοαλκένια και τα δικυκλοαλκάνια. Οι μέθοδοι παραγωγής και οι ιδιότητές τους ταυτίζονται σε κάποιο βαθμό με εκείνες των αλκενίων, που επίσης περιέχουν διπλό δεσμό, αλλά η παρουσία και δεύτερου δεσμού διαφοροποιεί σημαντικά αρκετές από αυτές. 
Περιέχουν δυο σημαντικές υποομόλογες σειρές, που έχουν μερικές διαφορετικές ιδιότητες:
# Αλλενιακά αλκαδιένια: Περιέχουν δυο συνεχείς διπλούς δεσμούς, γεγονός που σημαίνει, εκτός των άλλων, ότι είναι τα μόνα αλκαδιένια που περιέχουν άτομο άνθρακα με sp υβριδισμό. Μια ιδιαίτερη ιδιότητα που έχουν είναι η ικανότητα σχηματισμού δικυκλικών συστημάτων με δύο τετραμελείς δακτυλίους. Δείτε π.χ. το προπαδιένιο για λεπτομέρειες.
# Συζυγιακά αλκαδιένια: Περιέχουν έναν απλό δεσμό μεταξύ των δύο διπλών. Έχουν δύο σημαντικές ιδιαίτερες ιδιότητες:
## Δίνουν συχνά 1,4-προσθήκη, αντί 1,2-. Δείτε π.χ. το 1,3-βουταδιένιο για λεπτομέρειες.
## Δίνουν τις αντιδράσεις σχηματισμού κυκλικών ενώσεων με εξαμελείς δακτυλίους τύπου Diels–Adler με **«διενόφιλα»**, δηλαδή πρακτικά με ενώσεις που περιέχουν διπλό ή δεσμό. Δείτε π.χ. το αιθένιο (ως διενόφιλο) για λεπτομέρειες.

## Δείτε επίσης
* Οργανική ένωση
Σημαία της Βολιβίας

[thumb|200px|[Αρχείο:FIAV 010010.svg|20px Λόγος σημαίας: 15:22]]
[thumb|200px|[Αρχείο:FIAV 100100.svg|23px Λόγος σημαίας: 15:22]]

Η κρατική και πολεμική **[[σημαία]] της [[Βολιβία|Βολιβίας]]** είναι τρίχρωμη, με οριζόντιες λωρίδες, χρώματος κόκκινου (για τα ζώα της χώρας), κίτρινου (συμβολίζει τον ορυκτό πλούτο της χώρας) και πράσινου (συμβόλου της γονιμότητας). Στο κέντρο της υπάρχει το εθνόσημο της Βολιβίας.

Η κρατική σημαία (και η πολιτική) υιοθετήθηκε στις 31 Οκτωβρίου 1851. Η χώρα έχει Σύνταγμα από τις 7 Φεβρουαρίου 2009.

## Πολιτική Σημαία
Η σημαία των πολιτών δεν περιέχει το εθνόσημο.
## Ιστορικές σημαίες

File:Banner of the Qulla Suyu (1979).svg|Πανό των Ίνκας (σε χρήση ξανά από το 2009)
File:Flag of Bolivia (1825-1826).svg | *Μπαντέρα Μενόρ* (1825–1826)
File:Flag of Bolivia (state, 1825-1826).svg | *Μπαντέρα Μαγιόρ* (1825–1826)
File:Flag of Bolivia (1826-1851).svg | *Μπαντέρα Μενόρ* (1826–1851)
File:Flag of Bolivia (state, 1826-1851).svg | *Μπαντέρα Μαγιόρ* (1826–1851)
File:Flag of Bolivia (militar).svg | *Σημαία των Ενόπλων Δυνάμεων* (ως το 2010).  Λόγος σημαίας: 15:22


## Εξωτερικοί σύνδεσμοι

* http://flagspot.net/flags/bo.html - Σημαίες του Κόσμου:Βολιβία.

Βολιβία
Κατηγορία:Εθνικά σύμβολα της Βολιβίας
Σοφία Σπυρλιάδου

Η **Σοφία Σπυρλιάδου** (Θεσσαλονίκη, 1983 - ) είναι Ελληνίδα δημιουργός κόμικς.

## Βιογραφία
Γεννήθηκε στη Θεσσαλονίκη το 1983 και μεγάλωσε στο Κιλκίς, όπου και τελείωσε το σχολείο το 2001.
Από τότε μέχρι σήμερα (2006) φοιτά στο Τμήμα Αρχιτεκτόνων Μηχανικών της Πολυτεχνικής Σχολής του Α.Π.Θ..

Έχει συμμετάσχει σε εκθέσεις κόμικς και ζωγραφικής καθώς και στο φανζίν Frogs & Dogs που εκδίδει από το 2005 με τις Χριστίνα Ανθηροπούλου και Σταυρούλα Ανθηροπούλου. To 2005 αυτοέκδωσε το προσωπικό φανζίν Το Τρίγωνο και το 2006 το προσωπικό φανζίν Το Κεφάλι.

## Συμμετοχή σε εκθέσεις κόμικς
*Συμμετοχή σε ομαδική έκθεση κόμικς με τίτλο *Τέλος σαιζόν* στα πλαίσια της φοιτητικής εβδομάδας του Α.Π.Θ. , Θεσσαλονίκη, 2004.
*Συμμετοχή σε ομαδική έκθεση κόμικς με τίτλο *Με το ζόρι* στα πλαίσια της φοιτητικής εβδομάδας του Α.Π.Θ., Θεσσαλονίκη, 2005.
*Συμμετοχή σε ομαδική έκθεση κόμικς με τίτλο *Η έκτη έκθεση* στα πλαίσια της φοιτητικής εβδομάδας του Α.Π.Θ., Θεσσαλονίκη, 2006.
*Συμμετοχή σε ομαδική έκθεση κόμικς με τίτλο *Έξοδος κινδύνου* στα πλαίσια της φοιτητικής εβδομάδας του Α.Π.Θ., Θεσσαλονίκη, 2007.

## Εξωτερικοί σύνδεσμοι
*Επίσημο blog του Frogs & Dogs
*Βιογραφικό στο Lollidope.gr

Κατηγορία:Έλληνες δημιουργοί κόμικς
Ω, λαμπρή αυγή του Μάη

Το **Όι, σβιέτλα μάισκα ζόρο** (*Ој, свијетла мајска зоро* / *Ω, λαμπρή αυγή του Μάη*) είναι ο Εθνικός Ύμνος του Μαυροβουνίου από το 2004. Πριν να γίνει εθνικός ύμνος ήταν αγαπημένο παραδοσιακό τραγούδι των Μαυροβούνιων, με πολλές παραλλαγές. Ο ύμνος έχει δεχτεί κριτική, καθώς διατηρεί ορισμένους από τους στίχους που επέβαλλε ο Σέκουλα Ντρλίεβιτς (Секула Дрљевић), επικεφαλής της φασιστικής κυβέρνησης-μαριονέτας του Μαυροβουνίου που διορίστηκε από τους Ναζί κατακτητές κατά το Β΄ Παγκόσμιο Πόλεμο. 

Πριν από το *Όι, σβιέτλα μάισκα ζόρο*, μέχρι τις αρχές του 20ού αιώνα, το Μαυροβούνιο είχε δύο ύμνους: τον επίσημο *Ούμπαβοϊ ναμ Τσρνόι Γκόρι* (*Убавој нам Црној Гори*, *Στο όμορφο μας Μαυροβούνιο*) και τον δημοφιλή *Ονάμο ΄νάμο* (*Онамо, 'намо*, *Εκεί, πέρα εκεί*).

## Στίχοι

## Εξωτερικοί σύνδεσμοι
* Ο ύμνος σε μορφή midi βρίσκεται στις επίσημες ιστοσελίδες του [Προέδρου της Δημοκρατίας του Μαυροβουνίου και https://web.archive.org/web/20090906105155/http://www.vlada.me/eng/multimedija.php της Κυβέρνησης του Μαυροβουνίου
* Himnuszok - Ο ύμνος με τραγούδι στον ιστότοπο "Himnuszok".
* Τραγούδια από τον ιταλικό ιστότοπο "NewMontenegro.eu" όπου βρίσκονται δύο εναλλακτικές εκδόσεις του ύμνου.
* nationalanthems.info  - Παρτιτούρα και στίχοι.

Κατηγορία:Εθνικά σύμβολα του Μαυροβουνίου
Κατηγορία:Εθνικοί ύμνοι
Ζέλντεν

thumb|250px|Το Ζόλντεν.
Το **Ζόλντεν** (γερμ. **Sölden**) είναι χωριό στο Τιρόλο της Αυστρίας στην κοιλάδα Έτσταλ (Ötztal), το οποίο φημίζεται για τις εγκαταστάσεις που έχει για το σκι. Μετά τη Βιέννη και το Σάλτσμπουργκ είναι ο δημοφιλέστερος προορισμός τουριστών στην Αυστρία.

## Παραπομπές


## Εξωτερικοί σύνδεσμοι
* 

Κατηγορία:Χωριά της Αυστρίας
Φρανκενστάιν Τζούνιορ

Το ***Φρανκενστάιν Τζούνιορ*** (αγγλ.: *Young Frankenstein*) είναι 
αμερικανική παρωδία τρόμου, παραγωγής του 1974, σε σκηνοθεσία του Μελ Μπρουκς. Η ταινία είναι βασισμένη πάνω σε χαρακτήρες του μυθιστορήματος τρόμου *[[Φρανκενστάιν ή ο Σύγχρονος Προμηθέας|Φρανκενστάιν]]*  της Μαίρης Σέλεϊ και σε σενάριο των Μελ Μπρουκς και Τζιν Γουάιλντερ. Η ταινία επίσης σατιρίζει τις τρεις πρώτες ταινίες Φρανκενστάιν από τις Universal Pictures: *[[Φρανκενστάιν (1931 ταινία)|Φρανκενστάιν]]*, *[[Η Μνηστή του Φρανκενστάιν|Η νύφη του Φρανκενστάιν]]* και *[[Ο Γιος του Φρανκενστάιν|Ο γιος του Φρανκενστάιν]]*.

## Πλοκή
Ο δρ Φρέντερικ Φρανκενστάιν, ο εγγονός του Βίκτωρος Φρανκενστάιν, είναι ένας καθηγητής σε ένα κολέγιο ιατρικής στην Αμερική. Ο δρ Φρανκενστάιν επίσης ισχυρίζεται πως το όνομά του προφέρεται *Φρον-κεν-στίν* (Fron-ken-steen), γιατί ντρέπεται για την καταγωγή του. Μια μέρα, μετά από μια διάλεξη, ο δρ Φρανκενστάιν ειδοποιείται από τον δικηγόρο *χερ* Φόλκσταϊν πως έχει κληρονομήσει τον τίτλο ευγένειας από τον προπάππο του, τον βαρόνο Μποφώρ φον Φρανκενστάιν, και την οικογενειακή κατοικία των προγόνων του, το κάστρο Φρανκενστάιν στην Τρανσυλβανία. Έτσι, ο βαρόνος δρ Φρέντερικ φον Φρανκενστάιν ταξιδεύει στην Τρανσυλβανία, και εκεί γνωρίζει τους δύο βοηθούς του στο εργαστήριο: την πανέμορφη Ίνγκα και τον καμπούρη Ίγκορ - που ισχυρίζεται πως το όνομά του προφέρεται *Άιγκορ* (Igor - Eye-gor). Μαζί με τον Άιγκορ και την Ίνγκα, ο δρ Φρανκενστάιν γνωρίζει και την παρανοϊκή οικονόμο του κάστρου, τη φράου Μπλούχερ.

Μια νύχτα, ακολουθώντας μια μουσική βιολιού, περνά μέσα από το μυστικό πέρασμα της βιβλιοθήκης του δωματίου του και ανακαλύπτει το εργαστήριο και την προσωπική βιβλιοθήκη του παππού του. Μέσα στα βιβλία και τα έγγραφα της βιβλιοθήκης, ανακαλύπτει ένα χειρόγραφο εγχειρίδιο με τον τίτλο «Πώς τα κατάφερα, από τον Βίκτωρα Φρανκενστάιν», που εξηγεί πώς ο Βίκτωρ δημιούργησε το τέρας του Φρανκενστάιν, που το θεώρησε ζωή. Ο Φρέντερικ διαβάζει το βιβλίο και αποφασίζει να παραδεχτεί το όνομά του και να φτιάξει το δικό του τέρας. Έτσι, μετά από δύο κλοπές φρεσκοθαμμένου πτώματος και εγκέφαλου, ο δρ Φρανκενστάιν φτιάχνει το τέρας και του δίνει ζωή. Όμως το τέρας δεν θα προκύψει όπως το ήθελε ο Φρέντερικ.

## Διανομή ρόλων
*Τζιν Γουάιλντερ - δρ Φρέντερικ Φρανκενστάιν
*Μάρτι Φέλντμαν - Άιγκορ
*Πίτερ Μπόιλ - τέρας 
*Τέρι Γκαρ - Ίνγκα
*Κλόρις Λίτσμαν - φράου Μπλούχερ
*Μάντλιν Καν - Ελίζαμπεθ
*Κένεθ Μαρς - επιθεωρητής Κεμπ
*Ρίτσαρντ Χάιντεν - χερ Φόκσταϊν
*Λίαμ Νταν - Χίλτοπ
*Ντάνι Γκόλντμαν - φοιτητής
*Λίον Άσκιν - χερ Βάλντμαν 

## Παραπομπές


## Εξωτερικοί σύνδεσμοι
*  

Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1974
Κατηγορία:Αγγλόφωνες ταινίες
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Αμερικανικές κωμικές ταινίες τρόμου
Χαλκηδόνα

Η **Χαλκηδόνα** (Χαλκηδών), σημερινό **[[Καντίκιοϊ]]**, ήταν αρχαία παραθαλάσσια πόλη της Βιθυνίας, στη Μικρά Ασία, δεξιά του εισερχομένου στο Βόσπορο από την Προποντίδα, σχεδόν απέναντι από την πόλη του Βυζαντίου.

## Ιστορία
Κτίστηκε το 675 π.Χ. ως αποικία των Μεγαρέων, 18 χρόνια πριν κτιστεί το Βυζάντιο και αναπτύχθηκε πολύ γρήγορα λόγω του πανελλαδικά φημισμένου εκεί Μαντείου του Απόλλωνα. Κατακτήθηκε από τους Πέρσες επί Δαρείου και έπαιξε σημαντικό ρόλο στον μετέπειτα Πελοποννησιακό πόλεμο, οπότε η πόλη ταλαντεύτηκε πολλές φορές μεταξύ Αθήνας και Σπάρτης στις συμμαχίες που σημάδεψαν την αρχαία Ελλάδα, για να περιέλθει τελικά σε παρακμή όταν μετά την ίδρυση της Νικομήδειας και τον θάνατο του Βασιλέως της Νικομήδη το 74 π.Χ. κατελήφθη από τους Ρωμαίους, από τους οποίους την απέσπασε για λίγο καιρό ο Μιθριδάτης. Το 133 π.Χ. έγινε μέρος της Ρωμαϊκής Αυτοκρατορίας από τον Άτταλο Γ΄ της Περγάμου. Επί Αυτοκράτορα Διοκλητιανού στη πόλη αυτή μαρτύρησε η Αγία Ευφημία. Μετά την επικράτηση του Χριστιανισμού η Χαλκηδόνα υπέστη πολλές επιδρομές εκ μέρους των βαρβάρων. Το 616 καταλήφθηκε από τους Πέρσες και το 667 από τους Άραβες. Το 451 έγινε στην πόλη η Δ΄ Οικουμενική Σύνοδος, η μέχρι σήμερα λεγόμενη «Οικουμενική Σύνοδος της Χαλκηδόνας» και το 507 τοπική σύνοδος. Υπέστη αλλεπάλληλες επιθέσεις βαρβάρων μέχρι την κατάκτησή της από τους Οθωμανούς Τούρκους.

## Ελληνορθόδοξες εκκλησίες της πόλης
* Αγία Τριάδα - Bahariye / Kadıköy: η εκκλησία της Αγίας Τριάδας στο Kadıkoy έχει ακριβώς τα ίδια σχέδια με αυτής του Taksim. Το 1955 είχε υποστεί μεγάλες καταστροφές ενώ είχαν αποπειραθεί και να την γκρεμίσουν. Ο ναός υπέστη μια μεγάλη ανακατασκευή.
* Αγία Ευφημία - Kadıköy: ο ναός της Αγίας Ευφημίας βρίσκεται στο κέντρο του Kadıkoy και είναι ο μοναδικός Ιερός ναός που γλίτωσε από τα χέρια των φανατικών το 1955 
* Άγιος Ιωάννης - Fenerbahçe
* Άγιος Ιγνάτιος -Kadıköy Κοιμητηριακός
* Άγιος Γεώργιος - Yeldeğirmen
* Προφήτης Ηλίας Χρυσουπόλεως - Yenimahalle
* Άγιος Γεώργιος - Kuzguncuk
* Άγιος Παντελεήμονας - Kuzguncuk
* Άγιος Γεώργιος - Çengelköy :η εκκλησία αυτή είχε καεί το 1955 από τα γεγονότα της 6-7/9. Σήμερα έχει επισκευαστεί και λειτουργεί.
* Ιερός Ναός Θείας Μεταμόρφωσης - Kandilli
* Αγίων Κωνσταντίνου και Ελένης - Paşabahçe
*  Αγία Παρασκευή - Beykoz

## Δείτε επίσης
* Η Νέα Χαλκηδόνα είναι μικρός δήμος του πολεοδομικού συγκροτήματος της Αθήνας, δίπλα στη Νέα Φιλαδέλφεια.

## Πηγές
* 

## Εξωτερικοί σύνδεσμοι

* Χαλκηδόνα οδηγός

Κατηγορία:Αρχαίες πόλεις της Βιθυνίας
Κατηγορία:Αποικίες των Μεγάρων
*
Κατηγορία:Συνοικίες της Βυζαντινής Κωνσταντινούπολης
Γενεαλογία

Η **γενεαλογία** είναι η μελέτη και ανακάλυψη-δημιουργία ενός γενεαλογικού δέντρου. Για τον σκοπό αυτό απαιτείται η συλλογή ονομάτων συγγενών, ζώντων και νεκρών, και ο προσδιορισμός των σχέσεων μεταξύ τους βάσει ενδείξεων και/η τεκμηρίωσης. 

Σε αυτό το άρθρο οι όροι γενεαλόγος και ερευνητής εννοούν οποιονδήποτε ασχολείται με το θέμα, είτε πρόκειται για κάποιον που το κάνει ως χόμπι είτε πρόκειται για επαγγελματία.

## Σύνοψη
Οι γενεαλόγοι συλλέγουν προσωπικές μαρτυρίες και οικογενειακές ιστορίες για να ανακαλύψουν προγόνους και ζώντες συγγενείς. Οι γενεαλόγοι επιχειρούν επίσης να κατανοήσουν όχι μόνο πού και πότε έζησαν κάποιοι, αλλά και τον τρόπο ζωής τους, τη βιογραφία και τον τρόπο σκέψης τους. Αυτό συχνά απαιτεί — ή οδηγεί σε — γνώση παλαιών νόμων, παλαιών πολιτικών συνόρων, τάσεων μετανάστευσης και ιστορικών κοινωνικών συνθηκών.

Ακόμη και μία ανεπιτυχής αναζήτηση προγόνων βοηθά σε καλύτερη κατανόηση της ιστορίας. Η αναζήτηση ζώντων συγγενών συχνά οδηγεί σε οικογενειακές συνεστιάσεις, τόσο μακρινών όσο και αποκομμένων συγγενών. Καμιά φορά οι γενεαλόγοι βοηθούν στην επανένωση οικογενειών που χωρίστηκαν λόγω πολέμου, μετανάστευσης και υιοθεσίας. Ο γενεαλόγος μπορεί να βοηθήσει στο να διατηρηθούν ζωντανές οικογενειακές παραδόσεις ή στην αποκάλυψη οικογενειακών μυστικών.

Αρχικά, η γενεαλογία ασχολείτο κυρίως με την καταγωγή αρχόντων και ευγενών, συχνά για να αποδείξει ή να αμφισβητήσει τη νομιμότητα διεκδίκησης πλούτου και εξουσίας. Πολλές καταβολές, τις οποίες διάφοροι ισχυρίστηκαν κατά καιρούς, θεωρούνται από σύγχρονους μελετητές ως εντελώς φτιαχτές, κυρίως ισχυρισμοί βασιλέων και αυτοκρατόρων ότι δήθεν κατάγονται από θεούς ή ιδρυτές πολιτισμών.

Στην πεζογραφία είναι σύνηθες φαινόμενο να αποδίδεται σε κάποιον χαρακτήρα ένα περίπλοκο γενεαλογικό δέντρο, με στόχο να γίνει ο χαρακτήρας πιο ενδιαφέρων.


Κατηγορία:Βοηθητικές επιστήμες της ιστορίας
Άρης Μαλιαγρός

Ο **Άρης Μαλιαγρός**  (συχνά και *Άρης Μαλλιαγρός*) (Αργοστόλι,  17 Αυγούστου 1895 - 18 Δεκεμβρίου 1984)  ήταν τενόρος και ηθοποιός, ο οποίος διακρίθηκε σε ρόλους αριστοκράτη, όπως ο Γιώργος Γαβριηλίδης και ο Χρήστος Τσαγανέας. Ήταν γνωστός παλιά και ως *ο κύριος με το μονόκλ*.

## Βιογραφία
Γεννήθηκε στην Κεφαλλονιά. Σπούδασε μουσική στο Ωδείο Λότνερ και στη Σχολή του Εθνικού Θεάτρου. Εμφανίστηκε για πρώτη φορά στο θέατρο στο ''Φιόρο του Λεβάντε'' (1914). Στη συνέχεια έπαιξε στα έργα: *Χριστινάκι* (1916), *Σοκολατένιος στρατιώτης* (1918 - 19), *[[Μαντάμα Μπατερφλάι|Μπατερφλάι]]*, *[[Τραβιάτα]]* (1919 - 1920), ''Βαφτιστικός'' (1920 - 1921), *Κοντέσα του χορού* (1922), ''Ο αρχοντοχωριάτης'', *[[Ο κατά φαντασίαν ασθενής]], Μισάνθρωπος, [[Ο Φιλάργυρος|Ο φιλάργυρος]], [[Η Τρικυμία|Η τρικυμία]], [[Άμλετ]], [[Βασιλιάς Ληρ]],* *[[Ο Έμπορος της Βενετίας|Ο έμπορος της Βενετίας]], [[Το ημέρωμα της στρίγγλας|Η στρίγγλα που έγινε αρνάκι]], [[Κυμβελίνος]], Εύθυμες κυράδες του Ουίνδσορ, [[Το φιντανάκι]], Αρραβωνιάσματα, Πειρασμός, Βαβυλωνία* κ.ά. Το 1950 εμφανίστηκε με την "Ελληνική Σκηνή" και από το 1951 στο Εθνικό Θέατρο στα έργα: *Αντίζηλοι, Ερωτικά παιχνίδια, Αστέρι της Σεβίλης, Τα λάθη μιας νύχτας, [[Ο Δύσκολος (Μένανδρος)|Ο δύσκολος]], [[Αχαρνής]], [[Ο Φιλάργυρος|Ο φιλάργυρος]], Το τραγούδι της κούνιας, Η ηδονή της τιμιότητας* κ.ά.

## Φιλμογραφία

Βλ. επίσης, φιλμογραφία και σχετικές ημερομηνίες της Finos Film.

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Μαλιαγρος Αρης
Κατηγορία:Έλληνες ηθοποιοί κινηματογράφου
Κατηγορία:Απόφοιτοι της Δραματικής Σχολής του Εθνικού Θεάτρου
Άκης Μελάχρης

Ο **Άκης Μελάχρης** (1977) είναι Έλληνας δημιουργός κόμικς και εικονογράφος. 

Γεννήθηκε στην Αθήνα το 1977. Σπούδασε σκίτσο στη Σχολή Ορνεράκη (1994-1997).

Συνεργάστηκε με τα περιοδικά Free, Penthouse, Uman, Escape, Colt, Eros Comixxx, στα παιδικά περιοδικά Ram kid, Αστεράκι, Ρόδι, στο ένθετο *Ερευνητές*  της Καθημερινής.

Σχεδίασε το διαδικτυακό comic strip «Ιστορίες της Ζούγκλας» για το filaki.gr (2002–2012), με επιλεγμένες ιστορίες να εκδίδονται αργότερα σε έντυπη μορφή στο βιβλίο κόμικς με τίτλο "*Jungly: Υστερίες της Ζούγκλας"* (2012, εκδόσεις Animatic-Vision).

Σκηνοθέτησε και σχεδίασε το διαδραστικό καρτούν «Ιλιάδα 2: Η Επιστροφή» (2003).

Έκανε την εικονογράφηση σε εκπαιδευτικά βιβλία για λογαριασμό των εκδόσεων Άγκυρα, Macmillan, Pearson, Μπουκουβάλα-Litera, Hillside Press, New Editions και των εκδόσεων Πατάκη.

Έφτιαξε τους τίτλους animation στην ταινία «Τα Χρυσά Μήλα Των Εσπερίδων» (1997) και στην τηλεόραση cartoons για λογαριασμό του MAD TV (1997).

Συνεργάστηκε επίσης με το Ίδρυμα Μείζονος Ελληνισμού για την εικονογράφηση του εντύπου «Του Κόσμου Τα Νέα» για το «www.imeakia.gr» και για τίτλους CD-ROMS.

## Συμμετοχή σε εκθέσεις
*Συμμετοχή σε ομαδική έκθεση κόμικς με τίτλο Γ΄ Πανελλήνια Έκθεση Κόμικς 1995
*Έκθεση σκίτσων από την ταινία «Τα Χρυσά Μήλα Των Εσπερίδων» 1999

## Εξωτερικοί σύνδεσμοι
*toonmel.com
* Ιστορίες της Ζούγκλας
*ΙΜΕάκια

Κατηγορία:Έλληνες δημιουργοί κόμικς
Εθνόσημο της Βοσνίας και Ερζεγοβίνης

μικρογραφία|δεξιά|150px|Το εθνόσημο της Βοσνίας και Ερζεγοβίνης.
Το **[[εθνόσημο]] της [[Βοσνία και Ερζεγοβίνη|Βοσνίας και Ερζεγοβίνης]]** καθιερώθηκε το 1998, αντικαθιστώντας κάποιο παλαιότερο σχέδιο, το οποίο είχε υιοθετηθεί το 1991, με την ανεξαρτησία της χώρας. Το εθνικό έμβλημα ακολουθεί το σχέδιο της σημαίας του κράτους. Το τριγωνικό σχέδιο υποτίθεται ότι συμβολίζει τις τρεις κύριες εθνότητες της Βοσνίας, όπως επίσης και το σχήμα της χώρας. Τα αστέρια αντικατέστησαν τα fleur-de-lis, τα οποία υπήρχαν στο παλαιό εθνόσημο, για να αποφευχθεί ο αποκλειστικός διαχωρισμός των Βόσνιων Μουσουλμάνων και πιθανότητα για τη μίμηση της σημαίας της Ευρωπαϊκής Ένωσης, στην οποία η χώρα ελπίζει σύντομα να ενταχθεί.

## Εξωτερικοί σύνδεσμοι

*  Σημαίες του Κόσμου.html)

Βοσνια
Κατηγορία:Εθνικά σύμβολα της Βοσνίας και Ερζεγοβίνης
Ερρίκος Κονταρίνης

Ο **Ερρίκος Κονταρίνης** (1906 – 11 Σεπτεμβρίου 1975) ήταν Έλληνας ηθοποιός του κινηματογράφου. Γεννήθηκε στην Τήνο. Σπούδασε στη Βασιλική Σχολή Θεάτρου και πραγματοποίησε την πρώτη του εμφάνιση με τον Θίασο Βεάκη (1928). Πήρε μέρος σε πολλές περιοδείες, τόσο στην Ελλάδα όσο και σε χώρες του εξωτερικού.  Ήταν σύζυγος της Μαρίκας Νέζερ, την οποία έκλεψε για να παντρευτεί. Πέθανε από θρόμβωση το 1975, σε ηλικία 69 ετών. Κηδεύτηκε από το Πρώτο Νεκροταφείο Αθηνών στις 12 Σεπτεμβρίου 1975, με παρουσία ελάχιστων ηθοποιών, επειδή δεν γνωστοποιήθηκε ο θάνατός του έγκαιρα, λόγω του ότι δεν είχαν κυκλοφορήσει οι απογευματινές εφημερίδες.

## Φιλμογραφία

## Θεατρικές Παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Πηγές
* Θόδωρος Έξαρχος: *Έλληνες ηθοποιοί - Αναζητώντας τις ρίζες*, Βραβείο Ακαδημίας Αθηνών

## Παραπομπές


## Εξωτερικοί σύνδεσμοι
* 
* 

Κατηγορία:Έλληνες ηθοποιοί κινηματογράφου
Σημαία της Βοσνίας και Ερζεγοβίνης

[thumb|right|245px|[Αρχείο:FIAV 111000.svg|23px Λόγος σημαίας: 5:3]]

Η **[[σημαία]] της [[Βοσνία και Ερζεγοβίνη|Βοσνίας και Ερζεγοβίνης]]** αποτελείται από μια κάθετη μπλε λωρίδα, με ένα κίτρινο ισοσκελές τρίγωνο στην κορυφή. Το υπόλοιπο της σημαίας είναι μεσαίο μπλε και έχει επτά ολόκληρα πεντάκτινα αστέρια χρώματος λευκού, με δύο μισά αστέρια στην πάνω και στην κάτω πλευρά, στην υποτείνουσα του τριγώνου. Οι τρεις κορυφές του τριγώνου συμβολίζουν τα τρία έθνη της Βοσνίας: τους Βόσνιους, τους Κροάτες και τους Σέρβους. Εναλλακτικά, συμβολίζει το σχήμα της Βοσνίας-Ερζεγοβίνης στο χάρτη, που μοιάζει με τρίγωνο. Τα αστέρια εκπροσωπούν την Ευρώπη και θεωρούνται απεριόριστου αριθμού. Τα χρώματα έχουν να κάνουν με την ουδετερότητα και την ειρήνη: το άσπρο, το μπλε και το κίτρινο. Η σημαία υιοθετήθηκε στις 10 Φεβρουαρίου 1998.
Η χώρα έχει Σύνταγμα από τις 14 Δεκεμβρίου 1995.



## Προηγούμενες σημαίες της Βοσνίας-Ερζεγοβίνης

Αρχείο:Flag of Bosnia and Herzegovina (1946–1992).svg|Σημαία της Σοσιαλιστικής Δημοκρατίας της Βοσνίας και Ερζεγοβίνης.
Αρχείο:Flag of Bosnia and Herzegovina (1992–1998, 3-2).svg|Σημαία της Δημοκρατίας της Βοσνίας-Ερζεγοβίνης την περίοδο 1992-1998.


## Εξωτερικοί σύνδεσμοι

* https://www.fotw.info/flags/ba.html - Σημαίες του Κόσμου.

Βοσνία
Κατηγορία:Εθνικά σύμβολα της Βοσνίας και Ερζεγοβίνης
Στιβ Έργουιν

Ο **Στιβ 'Εργουιν** (*Steve Irwin*, 22 Φεβρουαρίου 1962 – 4 Σεπτεμβρίου 2006) ήταν Αυστραλός φυσιοδίφης και τηλεπαρουσιαστής .

## Διασημότητα
Έγινε γνωστός στο τηλεοπτικό κοινό για τη σειρά εκπομπών με τον τίτλο «Κυνηγός Κροκοδείλων», αλλά και για ντοκιμαντέρ που πρόβαλε στο «Animal Planet». Γύρισε 46 ντοκιμαντέρ και αρκετά επεισόδια της σειράς «Ημερολόγια ενός κυνηγού κροκοδείλων». Ανάμεσα στα πολλά του επιτεύγματα ήταν η ανακάλυψη ενός νέου είδους χελώνας, που ονομάστηκε Elseya irwini προς τιμήν του. Το 2018 απέκτησε ένα αστέρι στο Hollywood Walk of Fame. 

## Κυνηγός κροκοδείλων
Γνωστός ως «Κροκοδειλάκιας», ήταν ο ίδιος πόλος έλξης για τους ξένους τουρίστες στην Αυστραλία και, σύμφωνα με την αυστραλιανή κυβέρνηση, έφερνε τουριστικό συνάλλαγμα ύψους εκατό εκατομμυρίων δολαρίων στη χώρα ετησίως.

Ο Έργουιν αιχμαλώτισε τον πρώτο του κροκόδειλο, όταν ήταν εννιά χρόνων και καθ' όλη τη διάρκεια της ζωής του βρισκόταν κοντά σε επικίνδυνα ζώα. Το 2004, πάντως, προκάλεσε παγκόσμια κατακραυγή, όταν εμφανίστηκε στην τηλεόραση ταΐζοντας έναν κροκόδειλο και έχοντας στην αγκαλιά του τον γιό του, μόλις δυο μηνών.

## Φιλμογραφία
Συμμετείχε στις παρακάτω ταινίες:
* 2001 «Ντόκτορ Ντουλίτλ 2» 
* 2006 «Happy Feet»

## Θάνατος
Ο Έργουιν σκοτώθηκε, ενώ γύριζε ένα υποβρύχιο ντοκιμαντέρ έξω από τις βορειοανατολικές ακτές της Αυστραλίας, στον Μεγάλο Κοραλλιογενές Φράγμα κοντά στο Πορτ Ντάγκλας. Ενώ κολυμπούσε πάνω από ένα σαλάχι, το ζώο αναπάντεχα τίναξε την ουρά του και τον χτύπησε κατευθείαν στην καρδιά.

## Παραπομπές


## Εξωτερικοί σύνδεσμοι
*  Επίσημος ιστότοπος 

Κατηγορία:Αυστραλοί
Κατηγορία:Ζωολόγοι
Κατηγορία:Τηλεπαρουσιαστές
Γκεόργκι Παρβάνοφ

Ο **Γκεόργκι Παρβάνοφ** (*Георги Седефчов Първанов*, 28 Ιουνίου 1957) είναι πολιτικός από τη Βουλγαρία και διετέλεσε πρόεδρος της χώρας από τις 22 Ιανουαρίου 2002 εώς το 2011.

## Καριέρα
Γεννήθηκε στο Σίριστνικ στις 28 Ιουνίου 1957 και παντρεύτηκε την Ζόρκα Παρβάνοβα. Σπούδασε Μαθηματικά και Ιστορία, ενώ έγινε μέλος του Κομμουνιστικού Κόμματος το 1981. Ήταν υπέρ της ένταξης της χώρας του στο ΝΑΤΟ και στην ΕΕ.

## Προεδρία
Εξελέγη Πρόεδρος ως σοσιαλιστής νικώντας στις εκλογές του Νοεμβρίου 2001, τον αντίπαλο και προκάτοχό του, Πέταρ Στογιάνοφ. Ο Παρβάνοφ κέρδισε και τις προεδρικές εκλογές του Οκτωβρίου 2006. Συγκέντρωσε ποσοστό 75,9% στο δεύτερο γύρο όμως, καθώς οι εκλογές επαναλήφθηκαν λόγω έλλειψης απαρτίας. Έγινε έτσι ο πρώτος Πρόεδρος της Βουλγαρίας που επανεκλέγεται.

## Παραπομπές


## Εξωτερικοί σύνδεσμοι
* 
* Προεδρία της Βουλγαρίας

Κατηγορία:Πρόεδροι της Βουλγαρίας
Κατηγορία:Πρόεδροι του Συμβουλίου Ασφαλείας του ΟΗΕ
Σεργκέι Στάνισεφ

Ο **Σεργκέι Στάνισεφ** (*Сергей Дмитриевич Станишев*, 5 Μαΐου 1966) είναι Βούλγαρος πολιτικός, ο 48ος πρωθυπουργός της Βουλγαρίας.

## Καριέρα
Γεννήθηκε στην Ουκρανία στις 5 Μαΐου του 1966. Σπούδασε στο London School of Economics πολιτικές επιστήμες το 1998. Εργάστηκε επίσης ως δημοσιογράφος.

Ανήκει στο κόμμα BSP (Βουλγαρικό Σοσιαλιστικό Κόμμα), του οποίου είναι Πρόεδρος. Μετά τις εκλογές της 25 Ιουνίου 2005, ο Στάνισεφ επιλέχθηκε στις 27 Ιουλίου 2005 από το Κοινοβούλιο για την Πρωθυπουργία. Η κυβέρνησή του όμως καταψηφίστηκε με πρόταση μομφής και επαναδιορίστηκε λίγο μετά. Ηγήθηκε τρικομματικής κυβέρνησης συνασπισμού, μαζί με το Κίνημα για τα Δικαιώματα και τις Ελευθερίες και το κόμμα του απερχόμενου Πρωθυπουργού Συμεών. Με ψήφους 168 υπέρ και 67 κατά το Κοινοβούλιο ενέκρινε τελικά την τρικομματική κυβέρνηση συνασπισμού και στις 17 Αυγούστου 2005 ανέλαβε την πρωθυπουργία. Στις εκλογές που διεξήχθησαν τον Ιούλιο του 2009 ηττήθηκε από την Κεντροδεξιά αλλά επανεξελέγη πρόεδρος του κόμματός του με 455 ψήφους στις 19 Οκτωβρίου 2009, σε έκτακτο συνέδριο. Τον διαδέχθηκε στην πρωθυπουργία ο Μπόικο Μπορίσοφ.

## Παραπομπές


## Εξωτερικοί σύνδεσμοι

* Βουλγαρικό Σοσιαλιστικό Κόμμα (στα βουλγαρικά)

Κατηγορία:Πρωθυπουργοί της Βουλγαρίας
Κατηγορία:Βούλγαροι αρχηγοί κομμάτων
Γιώργος Θεοδοσιάδης

Ο **Γιώργος Θεοδοσιάδης** (18 Μαΐου 1924 – 3 Σεπτεμβρίου 2006) ήταν Έλληνας σκηνοθέτης και δάσκαλος του θεάτρου, ένας από τους πρώτους που δίδαξε στο ελληνικό κοινό το σύγχρονο αγγλόφωνο θέατρο. Ήταν παντρεμένος με τη Χριστίνα Ψάλτη. Μιλούσε γαλλικά και αγγλικά, ενώ ήταν μόνιμος κάτοικος Νέας Σμύρνης Αττικής. Πέθανε το 2006 από ανακοπή καρδιάς στο Νοσοκομείο Ερρίκος Ντυνάν.

## Τα πρώτα χρόνια
Γεννήθηκε στην Αθήνα στις 18 Μαΐου 1924. Φοίτησε στη Δραματική Σχολή του Θεάτρου Τέχνης και σπούδασε στη Σχολή Μουσικής και Δράματος Γκίλτχολ του Λονδίνου, όπου και πρωτοεμφανίστηκε ως σκηνοθέτης το 1954 με το έργο *Living Room*. Επέστρεψε στην Ελλάδα το 1956 και συνεργάστηκε με πολλούς θιάσους, ανάμεσά τους του Μίμη Φωτόπουλου, πολλές φορές δε με το Εθνικό Θέατρο. Το 1960 σκηνοθέτησε την κινηματογραφική ταινία *Ερωτικά παιχνίδια*, με πρωταγωνιστές τον Λάμπρο Κωνσταντάρα και τον Θανάση Βέγγο.

## Δραματική Σχολή Θεοδοσιάδη
Το 1962 ίδρυσε και διεύθυνε τη Δραματική Σχολή Αθηνών, που έφερε και το επώνυμό του (Σχολή Θεοδοσιάδη). Εκτός από τον ίδιο, στη σχολή δίδαξαν προσωπικότητες όπως οι Γρηγόρης Γρηγορίου, Τίτος Βανδής, Ανδρέας Φιλιππίδης, Νίκος Τζόγιας. Από τη σχολή Θεοδοσιάδη αποφοίτησαν πολλοί γνωστοί και καταξιωμένοι ηθοποιοί όπως οι Βίνα Παπαδοπούλου, Μάκης Ρευματάς, Νίκος Γαροφάλλου, Τζούλια Αργυροπούλου, Γιώργος Βούλγαρης, Ματίνα Καρρά, Νόρα Βαλσάμη, Μίρκα Παπακωνσταντίνου, Σοφοκλής Πέππας, Δάνης Κατρανίδης, Τάσος Κωστής, Κώστας Τριανταφυλλόπουλος, Στέλλα Φάιτ, Νίκος Νίκας, Μιμή Ντενίση, Κωνσταντίνος Τζούμας, Παύλος Χαϊκάλης, Λίλα Καφαντάρη, Χρήστος Χατζηπαναγιώτης, Άννα Κουρή, Καίτη Φίνου, Ελένη Κούρκουλα, Ελένη Κρίτα, Μαρίνα Ψάλτη, Αλεξάνδρα Παλαιολόγου, Μάριος Αθανασίου, Γιώργος Καπουτζίδης, Αγγελική Λάμπρη, Μιχάλης Μαρίνος, Παναγιώτα Βλαντή, Κωνσταντία Χριστοφορίδου, Βασίλης Καΐλας, Έλενα Τυρέα, Βούλα Κώστα, Χρήστος Συριώτης, Αργύρης Παυλίδης, Μαρία Ζερβού,  Λίλιαν Αρχοντή και Πηνελόπη Σκαλκώτου.

## Σκηνοθετική πορεία
Ο Γιώργος Θεοδοσιάδης είχε σκηνοθετήσει για το ραδιόφωνο και την τηλεόραση (ΕΙΡ και ΥΕΝΕΔ) περισσότερα από 2500 θεατρικά έργα, ραδιοχρονικά, λογοτεχνικές εκπομπές, θεατρικές επιθεωρήσεις κ.ά. Σκηνοθέτησε επίσης περισσότερα από 60 θεατρικά έργα και μετέφερε δέκα ξένα θεατρικά έργα, που ανέβηκαν από κεντρικούς αθηναϊκούς θιάσους, μεταξύ άλλων δε *[[Ιφιγένεια εν Ταύροις]]*, ''Ηλέκτρα'', ''Ελένη'' και ''Βάκχες'' του Ευριπίδη, πολλά έργα των Σαίξπηρ, Τσέχωφ, Ο'Νηλ, Άρθουρ Μίλερ, Ξενόπουλου, Τερζάκη, Τενεσί Ουίλιαμς κ.ά.

Υπήρξε τακτικός σκηνοθέτης του Κρατικού Θεάτρου Βορείου Ελλάδος (ΚΘΒΕ) (1972-1975), μέλος της Καλλιτεχνικής Επιτροπής του ΚΘΒΕ (1974-1975) αλλά και του Εθνικού Θεάτρου (1975-1976), καθώς και γενικός διευθυντής του Άρματος Θέσπιδος (1976-1978).

## Παραστασιογραφία
Κατάλογος θεατρικών παραστάσεων που σκηνοθέτησε ο Γ. Θεοδοσιάδης

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
## Παραπομπές


## Πηγές
* Who's Who, 1979, σ. 208

Κατηγορία:Έλληνες σκηνοθέτες
Κατηγορία:Έλληνες σκηνοθέτες θεάτρου
Κατηγορία:Έλληνες συνθέτες μουσικής ταινιών
Σουλεϊμάν Τίχιτς

Ο **Σουλεϊμάν Τίχιτς** (*Sulejman Tihić*, 26 Νοεμβρίου 1951 - 25 Σεπτεμβρίου 2014) ήταν Βόσνιος πολιτικός, πρόεδρος (αρχηγός του εναλλασσόμενου Προεδρείου) στη Βοσνία Ερζεγοβίνη, από τις 28 Φεβρουαρίου του 2006 μέχρι τον Οκτώβριο του ίδιου έτους.

## Πρώτα χρόνια και σπουδές
Γεννήθηκε στο Μποζάνσκι Σάματς (στα βόρεια της Βοσνίας) στις 26 Νοεμβρίου του 1951. Σπούδασε Νομικά στο πανεπιστήμιο του Σεράγεβου.
Είναι παντρεμένος με 3 παιδιά. Ανήκει στο Κόμμα Δημοκρατικής Δράσης.

## Πολιτική καριέρα
Το 1990 ήταν ιδρυτικό μέλος του κόμματος SDA και διαδέχθηκε τον Αλίγια Ιζετμπέκοβιτς στην ηγεσία του. Ο Μουσουλμάνος Βόσνιος Τίχιτς έγινε για πρώτη φορά μέλος του Προεδρείου στις 5 Οκτωβρίου του 2002 και υπηρέτησε στο αξίωμα αυτό ως τις 6 Νοεμβρίου του 2006, οπότε και τον διαδέχθηκε ο Χάρις Σίλαζιτς. Ήταν επίσης Πρόεδρος στην εναλλασσόμενη Προεδρία και την περίοδο 28 Φεβρουαρίου 2004- Οκτώβριο 2004. Στις 14 Νοεμβρίου του 2007 έγινε πρόεδρος της Βουλής.
Πέθανε στις 25 Σεπτεμβρίου 2014. Η αιτία ήταν μακροχρόνια και οξεία ασθένεια.

## Εξωτερικοί σύνδεσμοι
* Ιστότοπος του Sulejman Tihic
* Town Hall Meeting with Sulejman Tihic, *Αμερικανικό Ινστιτούτο για την Ειρήνη*, Μάιος 2006 (ηχητικό απόσπασμα)
* Bosnian president 'threatened' by US-based Serbs, *Turkishpress.com*, 14 Αυγούστου 2006

## Παραπομπές


Κατηγορία:Πρόεδροι της Βοσνίας και Ερζεγοβίνης